b'\n_START_ARTICLE_\nGavrich\xc5\xb3 R\xc5\xabda\n_START_SECTION_\nIstorija\n_START_PARAGRAPH_\nNuo VIII a. pr. m. e. iki XIX a. \xc5\xa1ioje teritorijoje gyveno lietuviams artima balt\xc5\xb3 tauta \xe2\x80\x93 jotvingiai. Nuo XIII-XIV a. iki 1795 m. kaimas priklaus\xc4\x97 Lietuvos Did\xc5\xbeiajai Kunigaik\xc5\xa1tystei. Pagal 1920 m. liepos 12 d. Lietuvos ir Taryb\xc5\xb3 Rusijos taikos sutart\xc4\xaf kaimas buvo priskirtas Lietuvos Respublikai. 1975-1998 m. priklaus\xc4\x97 Suvalk\xc5\xb3 vaivadijai.\n_START_SECTION_\nPavadinimo kilm\xc4\x97\n_START_PARAGRAPH_\nI\xc5\xa1 prad\xc5\xbei\xc5\xb3 kaimas buvo vadinamas Ruda na Hrudzie, o dabartin\xc4\xaf pavadinim\xc4\x85 \xc4\xafgavo nuo vieno i\xc5\xa1 r\xc5\xabdos kasykl\xc5\xb3 savininko Gabriel Suchocki (Gabrielius Suchockis), kuris v\xc4\x97liau pasikeit\xc4\x97 pavard\xc4\x99 \xc4\xaf Gawrych (Gavrichas). XIX a. \xc5\xbeem\xc4\x97lapiuose kaimas u\xc5\xbera\xc5\xa1omas kaip Ruda Gawricha, ta\xc4\x8diau v\xc4\x97liau keit\xc4\x97si ir XIX a. pab. \xe2\x80\x93 XX a. buvo \xc5\xbeymimas kaip Gawrychruda, rusi\xc5\xa1kai \xd0\x93\xd0\xb0\xd0\xb2\xd1\x80\xd1\x8b\xd1\x85\xd1\x80\xd1\x83\xd0\xb4\xd0\xb0. Tik\xc4\x97tina, kad kaimo pavadinimas kil\xc4\x99s nuo \xc5\xbeod\xc5\xbei\xc5\xb3 Gawron ir Ruda, kas i\xc5\xa1vertus i\xc5\xa1 lenk\xc5\xb3 kalbos atitinkamai rei\xc5\xa1kia \xe2\x80\x93 kovas (pauk\xc5\xa1tis) ir r\xc5\xabda.\n_START_SECTION_\nArchitekt\xc5\xabra\n_START_PARAGRAPH_\nKaime yra \xc5\xa0v. Maksimilijanos Marijos Kolb\xc4\x97s parapijin\xc4\x97 ba\xc5\xbeny\xc4\x8dia, atidaryta 1992 m.,  per kaim\xc4\x85 eina Anton Patli (Antono Patlio) vardo dvira\xc4\x8di\xc5\xb3 turistinis takas. Kaimo apylink\xc4\x97se yra \xc4\xafsik\xc5\xabr\xc4\x99 nema\xc5\xbeai kaimo turizmo sodyb\xc5\xb3, stovyklavie\xc4\x8di\xc5\xb3 ir poilsio centr\xc5\xb3.'